ΚΑΝΟΝΙΣΜΌΣ (ΕΚ) αριθ. 1446/2005 ΤΗΣ ΕΠΙΤΡΟΠΉΣ
της 5ης Σεπτεμβρίου 2005
για την έγκριση παρεκκλίσεων από τις διατάξεις του κανονισμού (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου για τις στατιστικές των αποβλήτων όσον αφορά το Ηνωμένο Βασίλειο και την Αυστρία
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων (1), και ιδίως το άρθρο 4 παράγραφος 1,
την αίτηση που υπέβαλε το Ηνωμένο Βασίλειο στις 20 Δεκεμβρίου 2004,
την αίτηση που υπέβαλε η Αυστρία στις 16 Νοεμβρίου 2004,
Εκτιμώντας τα ακόλουθα:
(1)
Σύμφωνα με το άρθρο 4 παράγραφος 1 του κανονισμού (ΕΚ) αριθ. 2150/2002, η Επιτροπή μπορεί, κατά τη διάρκεια μεταβατικής περιόδου, να χορηγεί παρεκκλίσεις από ορισμένες διατάξεις των παραρτημάτων του εν λόγω κανονισμού.
(2)
Οι παρεκκλίσεις αυτές πρέπει να χορηγηθούν, κατόπιν αίτησής τους, στο Ηνωμένο Βασίλειο και στην Αυστρία.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος που συστάθηκε με την απόφαση 89/382/EOK, Ευρατόμ του Συμβουλίου (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με τον παρόντα κανονισμό χορηγούνται οι ακόλουθες παρεκκλίσεις από τις διατάξεις του κανονισμού (ΕΚ) αριθ. 2150/2002:
a)
στο Ηνωμένο Βασίλειο χορηγούνται παρεκκλίσεις για την παραγωγή των αποτελεσμάτων που αναφέρονται στο παράρτημα Ι τμήμα 8 σημείο 1.1 αριθμός στοιχείου 1 (Γεωργία, θήρα και δασοκομία), αριθμός στοιχείου 2 (Αλιεία) και αριθμός στοιχείου 16 (Δραστηριότητες υπηρεσιών) και εκείνων που αναφέρονται στο παράρτημα ΙΙ τμήμα 8 σημείο 2·
b)
στην Αυστρία χορηγούνται παρεκκλίσεις για την παραγωγή των αποτελεσμάτων που αναφέρονται στο παράρτημα Ι τμήμα 8 σημείο 1.1 αριθμός στοιχείου 2 (Αλιεία) και αριθμός στοιχείου 16 (Δραστηριότητες υπηρεσιών) και εκείνων που αναφέρονται στο παράρτημα ΙΙ τμήμα 8 σημείο 2.
2. Οι παρεκκλίσεις που προβλέπονται στην παράγραφο 1 χορηγούνται μόνο για τα στοιχεία για το πρώτο έτος αναφοράς, δηλαδή το 2004.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Σεπτεμβρίου 2005.